“ทองคำ” เช้านี้เปิดร่วง 150 บ. รูปพรรณขาย 30,950 บ.
ตลาดซื้อขายทองคำไทยเช้านี้ เปิดตลาดปรับราคาลง 150 บาท ตามราคาในตลาดโลกหลังได้รับแรงกดดันจากการปรับตัวเพิ่มขึ้นของอัตราผลตอบแทนพันธบัตรรัฐบาลสหรัฐที่พุ่งสูง จนทำให้นักลงทุนหันมาลงทุนเพิ่มมากขึ้น ทำให้ทองรูปพรรณขายออกบาททองคำละ 30,950 บาท
ตลาดซื้อขายทองคำไทยเช้านี้ เปิดตลาดปรับราคาลง 150 บาท ตามราคาในตลาดโลกหลังได้รับแรงกดดันจากการปรับตัวเพิ่มขึ้นของอัตราผลตอบแทนพันธบัตรรัฐบาลสหรัฐที่พุ่งสูง จนทำให้นักลงทุนหันมาลงทุนเพิ่มมากขึ้น ทำให้ทองรูปพรรณขายออกบาททองคำละ 30,950 บาท
10 พ.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (10 พ.ค. 2565) ปรับราคาลง 150 บาท จากราคาปิดตลาดเมื่อวานนี้ (9 พ.ค. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:24 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,350 บาท ขายออกบาทละ 30,450 บาท
ด้านทองรูปพรรณ 96.5% รับซื้ออยู่ที่บาทละ 29,804.56 บาท ส่วนราคาขายออกอยู่ที่ 30,950 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,859.50 ดอลลาร์  ขณะที่สัญญาทองคำตลาด COMEX ส่งมอบเดือนมิ.ย. ลดลง 24.2 ดอลลาร์ หรือ 1.29% ปิดที่ 1,858.6 ดอลลาร์/ออนซ์
สำหรับราคาทองคำที่ปรับลง เนื่องอัตราผลตอบแทนพันธบัตรรัฐบาลสหรัฐอายุ 10 ปี พุ่งขึ้นสู่ระดับ 3.185% ซึ่งเป็นระดับสูงสุดนับตั้งแต่ปี 2561 ขณะที่ดัชนีดอลลาร์พุ่งแตะระดับสูงสุดในรอบเกือบ 20 ปีเมื่อคืนนี้ (09 พ.ค. 65)
ทั้งนี้ สกุลเงินดอลลาร์ที่แข็งค่าขึ้นจะลดความน่าดึงดูดของทองคำ โดยทำให้สัญญาทองคำมีราคาแพงขึ้นสำหรับผู้ถือครองเงินสกุลอื่น ส่วนการพุ่งขึ้นของอัตราผลตอบแทนพันธบัตรจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย